NORAKSTS

|  |  |
| --- | --- |
| 27.01.2023. | Nr.1/13 |

###### PIPARMĒTRU IELAS NOSAUKUMA PIEŠĶIRŠANA TRANSPORTA INFRASTRUKTŪRAS TERITORIJAI VECAJĀ CEĻĀ 27H, JELGAVĀ

Jelgavas valstspilsētas pašvaldības administrācijā ir saņemts SIA “JMD” 2022. gada 19. septembra iesniegums par Piparmētru ielas nosaukuma piešķiršanu jaunizbūvētajai ielai Vecajā ceļā 27H, Jelgavā, ar kadastra apzīmējumu 0900 036 0367.

Jelgavas valstspilsētas pašvaldības administrācija 2021. gada 5. jūlijā pieņēma lēmumu Nr.2-26.3/4550 “Detālplānojuma pilnveidotā projekta zemes gabalam Vecajā ceļā 27B, Jelgavā, apstiprināšana”. Saskaņā ar izstrādāto detālplānojumu zemes vienības ar kadastra apzīmējumu 0900 036 0367 funkcionālais zonējums ir Transporta infrastruktūras teritorija (TR).

Saskaņā ar Zemgales rajona tiesas Jelgavas pilsētas zemesgrāmatas nodalījuma Nr.100000639296 datiem zemes vienība ar kadastra apzīmējumu 0900 036 0367 ietilpst nekustamā īpašuma Vecais ceļš 27H, Jelgava (kadastra numurs 0900 036 0397) sastāvā. Zemes vienībai noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), kā arī noteiktas ielas sarkanās līnijas. Zemes vienība nodrošina piekļuvi divdesmit apbūvei paredzētām zemes vienībām. Saskaņā ar 2022. gada 16. augusta Būvvaldes aktu “Par objekta Koplietošanas ceļa izbūve Vecajā ceļā 27B īpašumā, Jelgavā pieņemšanu ekspluatācijā” jaunizbūvētā iela ir pieņemta ekspluatācijā.

Atbilstoši Ministru kabineta 2021. gada 29. jūnija noteikumu Nr.455 “Adresācijas noteikumi” 11.punktam pilsētu un ciemu teritorijā ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu.

Valsts valodas centrs 2022. gada 8. novembrī ir sniedzis atzinumu Nr.1-16.1/760 “Par oficiālā vietvārda priekšlikumu”, saskaņā ar kuru priekšlikumu par oficiālā vietvārda “Piparmētru iela” piešķiršanu Jelgavā esošam publiskās transporta infrastruktūras objektam atzīst par atbilstošu Ministru kabineta 2012. gada 10. janvāra noteikumu Nr.50 “Vietvārdu informācijas noteikumi” (turpmāk - Noteikumi) prasībām attiecībā uz oficiālo vietvārdu.

Saskaņā ar Noteikumu 24.1.apakšpunktu, pašvaldība, pamatojoties uz Valsts valodas centra atzinumu, piešķir oficiālos vietvārdus un oficiālos paralēlnosaukumus adresācijas objektiem, kas noteikti normatīvajos aktos adresācijas jomā.

Ievērojot augstāk minēto un pamatojoties uz Administratīvo teritoriju un apdzīvoto vietu likuma 11.panta trešo daļu un Pašvaldību likuma 10.panta pirmās daļas 6.punktu

**JELGAVAS VALSTSPILSĒTAS PAŠVALDĪBAS DOME NOLEMJ:**

Piešķirt ielas nosaukumu “Piparmētru iela” transporta infrastruktūras teritorijai Vecajā ceļā 27H, Jelgavā (nekustamā īpašuma kadastra numurs 0900 036 0397, zemes vienības kadastra apzīmējumu 0900 036 0367).

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. janvārī